ຟິລິບປິນ ປະກາດ ຈະປັບປຸງ ກອງທັບເຮືອ ທີ່ ທະເລຈີນໃຕ້
ຟິລິບປິນ ປັບປຸງກອງທັບເຮືອ ໂດຍຈະຊື້​ ກຳ​ປັ່ນ​ລົບ​ສອງ​ລໍາ ​ ເຮືອບິນ​ເຮ​ລິ​ຄອບ​ເຕີ​ສອງ​ລໍາ ​ ແລະ​ເຮືອ​ປືນ 3 ລຳ​ ເພື່ອປ້ອງກັນ ອະທິປະໄຕ ຢູ່ທະເລຈີນໃຕ້
ຟິລິບປີນໄດ້ປະກາດແຜນການທີ່ຈະປັບປຸງກອງທັບເຮືອຂອງ ຕົນໃຫ້ທັນສະໄໝ ຕື່ມຂຶ້ນໃນທະເລຈີນໃຕ້ ບ່ອນທີ່ຟີີລິບປິນ ພວມພົວພັນໃນບັນຫາຂັດແຍ້ງເລື້ອງເຂດນໍ້າ ແດນດິນທາງທະ ເລ ກັບປັກກິ່ງ ນາຍພົນເຮືອຕີ Caesar Taccad ກ່າວໃນວັນພຸດມື້ນີ້ວ່າ ມະນີລາ ຈະຊື້ກຳປັ່ນລົບສອງລໍາ ເຮືອບິນເຮລິຄອບເຕີສອງ ລໍາ  ແລະເຮືອປືນ 3 ລຳ ອັນເປັນພາກສ່ວນນຶ່ງໃນການປັບປຸງ ດັ່ງກ່າວ ນາຍພົນ Taccad ກ່າວວ່າ ເກົາຫລີໃຕ້ ສະເປນ ແລະຝຣັ່ງ ໄດ້ເຂົ້າຮ່ວມປະມູນໃນການຂາຍກຳປັ່ນດັ່ງກ່າວ ອິນໂດເນເຊຍ ແລະອີຕາລີ ກໍຮ່ວມປະມູນໃນການຂາຍເຮືອ ບິນເຮລິຄອບເຕີ ໃນຂະນະທີ່ເຮືອປືນທັງ 3 ອາດຈະມາຈາກໄຕ້ຫວັນ ຫລືຈາກບ່ອນສ້າງ ເຮືອອຶ່ນໆ ທ່ານ ໄດ້ປະກາດຢູ່ເທິງກຳປັ່ນລົບ BRP Gregorio del Pilar ທີ່ເປັນອະດີດ ເຮືອຍາມ ຝັ່ງສະຫະລັດ ຊຶ່ງປັດຈຸບັນນີ້ເປັນເຮືອລົບທີ່ສຳຄັນສຸດຂອງມະນີລາ ທ່ານ Taccad ກ່າວວ່າ ການປັບປຸງດັ່ງກ່າວແມ່ນແນໃສ່ເພື່ອປ້ອງກັນອະທິປະ ໄຕຂອງ ຟິລິບປີນ ແລະເຂົ້າຮັບໜ້າທີ່ "ອັນຮີບດ່ວນບາງຢ່າງ” ເນື່ອງຈາກເຫດ ການຫວ່າງມໍ່ໆມາ ນີ້ ຢູ່ທະເລຈີນໃຕ້ ຈີນ ໄດ້ອ້າງເອົາກຳມະສິດເກືອບທັງໝົດເກືອບ 3 ລ້ານ 5 ແສນຕະລາງກິໂລແມັດຂອງ ທະເລຈີນໃຕ້ ທີ່ເຮັດໃຫ້ຈີນໄດ້ເກີດການຂັດແຍ້ງກັບຟິລິບປີນ ຫວຽດນາມ ມາເລເຊຍ ບູຣໄນ ແລະໄຕ້ຫວັນ ການຂັດແຍ້ງໄດ້ເພີ້ມເຄັ່ງຕຶງຂື້ນໃນໄລຍະສອງສາມປີຜ່ານມານີ້ ໃນຂະນະທີ່ບັນດາປະ ເທດຕ່າງໆ ເພີ້ມການຊອກຄົ້ນຫານໍ້າມັນ ແລະແກັສຢູ່ພື້ນທະເລ